വനനശീകരണത്തെ നിയന്ത്രിക്കാനുള്ള മാർഗ്ഗമായി വിളവ് വർദ്ധിപ്പിക്കുകയാണ് മാർഗ്ഗമെന്ന് ബോർലോഗ് ആവർത്തിച്ചിരുന്നു. വിളവ് വർദ്ധിപ്പിക്കാനും ഇക്കാര്യത്തിനായി ബോർലോഗ് നൽകിയ വലിയസംഭാവനകളും കണക്കിലെടുത്ത് ബോർലോഗിന്റെ ഈ വാദം കാർഷികസാമ്പത്തികശാസ്ത്രജ്ഞരുടെ ഇടയിൽ ബോർലോഗ് സിദ്ധാന്തം എന്നാണ് ഇത് അറിയപ്പെടുന്നത്. അതായത് "ഏറ്റവും മികച്ച കൃഷിയിടങ്ങളിൽ കൃഷിയുടെ ഉൽപ്പാദനക്ഷമതവർദ്ധിപ്പിക്കുന്നതിൽക്കൂടി പുതിയ കാർഷികഭൂമി കണ്ടുപിടിക്കേണ്ടതില്ലാത്തതിനാൽ വനനശീകരണം കുറയ്ക്കാൻ കഴിയും" ഇതാണ് ബോർലോഗ് സിദ്ധാന്തം. ഇതുപ്രകാരം ആഗോളഭക്ഷ്യാവശ്യം കൂടിക്കൊണ്ടുതന്നെയിരിക്കുമ്പോൾ കുറഞ്ഞവിളവുതരുന്ന നാടൻവിത്തിനങ്ങൾ തന്നെ ഉപയോഗിച്ചുകൊണ്ടിരുന്നാൽ നിലനിൽപ്പിനു് രണ്ടുവഴികളാണുള്ളത്: ലോകജനസംഖ്യ കുറയണം, ഒന്നുകിൽ സ്വയമേവ അല്ലെങ്കിൽ പട്ടിണിമരണം കൊണ്ട്: മറ്റൊന്ന് വനഭൂമി കൃഷിഭൂമിയാക്കിക്കൊണ്ട്. അതുകൊണ്ട് വലിയ വിളവുതരുന്ന വിത്തുകൾ ശരിക്കും പരിസ്ഥിതിയെ നാശത്തിൽനിന്നും രക്ഷിക്കുകയാണ് ചെയ്യുന്നത്. എന്നാൽ ഒരു ആഗോളവീക്ഷണത്തിൽ കൃഷിയ്ക്കുപുറമേ "ബാക്കിയെല്ലാ കാര്യങ്ങളും അതേപൊലെ നിന്നാൽ മാത്രമേ" ഈ പ്രസ്താവന ശരിയെന്നുകരുതാൻ പറ്റുകയുള്ളൂ. കൃഷിക്ക് അല്ലാതെ നഗരവൽക്കരണത്തിനും കാലിമേയ്ക്കുന്നതിനും വേണ്ടി വനഭൂമിവകമാറ്റുന്നതിനാൽ ഈ പ്രസ്താവന എത്രത്തോളം ശരിയാകുമെന്നതിന് കൂടുതൽ ഗവേഷണങ്ങൾ ആവശ്യമാണെന്നുവരുന്നു. ലാഭവർദ്ധനയുണ്ടായാൽ കൃഷിചെയ്യുന്ന ഇടങ്ങളും വർദ്ധിച്ചേക്കാം, എന്നാൽ ഭക്ഷ്യാവശ്യം കുറയുമ്പോൾ ഈ വിസ്തൃതി കുറയുകതന്നെ ചെയ്യും.

മെക്സിക്കോയിലെ ഗോതമ്പ് ഗവേഷണം
വിമർശനങ്ങളും വിമർശനങ്ങളോടുള്ള നിലപാടുകളും
ബോർലോഗിന്റെ സിദ്ധാന്തം
ഓൺലൈൻ വിദ്യാഭ്യാസം